**Molėtų rajono savivaldybės taryba**

**SPRENDIMAS**

**DĖL AUDITO ĮMONĖS išrinkimo uždarosios akcinės bendrovės „Molėtų VANDUO“ finansinių ataskaitų rinkinių auditui atlikti**

2016 m. gruodžio Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 24 punktu, 4 dalimi, Lietuvos Respublikos įmonių finansinės atskaitomybės įstatymo 24 straipsnio 1 dalimi, Lietuvos Respublikos akcinių bendrovių įstatymo 20 straipsnio 1 dalies 5 punktu, 58 straipsnio 2 dalimi, išnagrinėjusi audito įmonių: UAB „RG verslas“, UAB „Jungtinė auditorių kontora“, D. Vavriščiuk individualios įmonės pasiūlymus bei atsižvelgdama į uždarosios akcinės bendrovės „Molėtų vanduo“ 2016 m. gruodžio 5 d. raštą Nr. IS-142 „Dėl audito paslaugų parinkimo“,

Molėtų rajono savivaldybės taryba n u s p r e n d ž i a:

1. Išrinkti D. Vavriščiuk individualią įmonę uždarosios akcinės bendrovės „Molėtų vanduo“ 2016, 2017, 2018 metų finansinių ataskaitų rinkinių auditui atlikti.
2. Nustatyti audito paslaugų apmokėjimo sąlygą - už audito paslaugų atlikimą sumokėti 5250,00 Eur (be PVM, kiekvienais metais sumokėti po 1750,00 Eur) iš uždarosios akcinės bendrovės „Molėtų vanduo“ biudžeto lėšų po audito išvados pateikimo.
3. Įgalioti uždarosios akcinės bendrovės „Molėtų vanduo“ direktorių Algirdą Kavalnį pasirašyti audito paslaugų atlikimo sutartį su D. Vavriščiuk individualia įmone.

Šis sprendimas gali būti skundžiamas Lietuvos Respublikos administracinių bylų teisenos

įstatymo nustatyta tvarka.

Savivaldybės meras